kardosdrur/scandi-wiki huggingface dataset:
Adolph Bull

Otto Adolph Emil Bull (født 8. maj 1813 i Aarhus,død 18. juni 1874) var en dansk litograf og korttegner.

Adolph Bull var søn af major Hans Bull. Han uddannede sig som litograf under kaptajn Henckells vejledning og blev 1857 medejer af det Bærentzenske lithografiske Institut. Bull var navnlig korttegner og har foruden et skoleatlas, som han udgav sammen med med Friedenreich, udgivet et atlas over Danmark i 19 blade i målestoksforholdet 1/96000.

Kilder 
 P.P. Freuchen, "Bull, Otto Adolph Emil", i: C.F. Bricka (red.), Dansk Biografisk Lexikon, København: Gyldendal 1887-1905.

Personer fra Aarhus
Danskere i 1800-tallet
Litografer fra Danmark
Kartografer fra Danmark
Personer i Dansk Biografisk Leksikon
Henrik Leonhard Danchell

Henrik Leonhard Danchell (3. november 1802 i Nakskov – 29. august 1871 i Fredensborg) var en dansk handelsmand og fabrikant.

Danchell blev født i Nakskov, hvor hans fader, Poul Christian Danchell, var amtsforvalter og rådmand. Moderen var Lovise Henriette f. Hahn. Han oplærtes i klædehandelen i København, tog lavseksamen i 1824 og borgerskab i 1828 som grosserer, idet han samtidig etablerede en agentur- og kommissionsforretning. 29. marts 1829 ægtede han Hanne Frederikke Hambro (2. april 1807 – 5. januar 1887), datter af malermester C.S. Hambro, og da denne i 1831 afgik ved døden, overtog han 1832 hans malerværksted og nylig begyndte voksdugsfabrik. 1837 oprettede han sammen med portrætmaler Emil Bærentzen det litografiske etablissement Em. Bærentzen & Co. Heraf udtrådte han 1843, da han købte papirfabrikkerne Ørholm og Nymølle, som han drev til 1854, da han solgte dem til Drewsen & Sønner. Herefter flyttede han på ny til København og udvidede nu sin voksdugsfabrik med et garveri og en fabrik for lakeret læder. 1838 var han en af stifterne af og derpå formand for «den merkantile Industriforening», der 1840 gav stødet til en livlig aktieselskabsbevægelse. Samme år gik den op i den forud for den i 1838 stiftede «Industriforening i Kjøbenhavn», for hvilken Danchell var en virksom formand 1840-43. Under et ophold på Fredensborg døde han 29. august 1871.

Danchell blev ved valget 5. oktober 1848 til Den Grundlovgivende Rigsforsamling i Københavns Amts 2. distrikt (Lyngby) valgt med 142 stemmer mod  126 stemmer til kaptajn Simon Beutner. Men valget blev efterfølgende kendt ugyldigt og ved omvalget 14. november samme år blev professor Christian Flor valgt i distriktet.

Han er begravet på Frederiksberg Ældre Kirkegård.

Referencer

Kilder 
 C. Nyrop, "Danchell, Henrik Leonhard", i: C.F. Bricka (red.), Dansk Biografisk Lexikon, København: Gyldendal 1887-1905.
 C. Nyrop, Industriforeningen i Kjøbenhavn, 1888.

Eksterne henvisninger 

Personer fra Nakskov
Danskere i 1800-tallet
Foreningsformænd fra Danmark
Grosserere fra Danmark
Fabrikanter fra Danmark
Personer i Dansk Biografisk Leksikon
Medlemmer af Den Grundlovgivende Rigsforsamling
Axel E. Aamodts lithografiske Etablissement

Axel E. Aamodts lithografiske Etablissement, senere Axel E. Aamodts Eftf. var en dansk grafisk virksomhed i København, der omfattede bogtrykkeri, litografisk værksted, protokolfabrik og papirhandel. Firmaet lå på Kongens Nytorv 18 og var kongelig hofleverandør. Aamodt leverede bl.a. litografierne af kort mm. til Salmonsens Konversationsleksikon, 2. udgaven.

Virksomheden var grundlagt i 1857 af C.F. Aamodt (1830-1865). I 1862 optoges broderen Axel E.
Aamodt (1839-1890) som medindehaver. Fra 1935 var Oskar Kretzschmer (1899-) indehaver.

Kilder 
 Danmarks ældste forretninger 1100-1911, Kraks Forlag 1950

Tidligere virksomheder i København
Grafiske virksomheder i Danmark
Danske virksomheder etableret i 1857
Leverandører til Det Kongelige Danske Hof
Karton (tegning)

Som karton benævnes en tegning med kridt, kul, blyant eller lignende, på stærkt papir af samme størrelse som det maleri (fresko, olie, glas, mosaik, gobelin og andet), hvortil den tjener som fortegning; tegningens linjer overføres ad mekanisk vej på fladen, konturerne gennemhulles, hullerne pudres med kulstøv, og omridsene træder da frem på den flade, der skal bemales; eller man skærer, som ofte ved freskoteknikken, figurerne ud og klæber dem på fladen, eller også kan man, efter at have anbragt karton over den flade, hvorpå den skal overføres, med et jern tegne omridsene efter, så der dannes lette fordybninger i det fugtige glattede kalklag (intonaco).

De ældre italienske malere arbejdede meget efter karton; berømte er de nu forsvundne kartoner til udsmykning af Firenzes rådhussal, udførte af Leonardo da Vinci og Michelangelo; Rafaels kartoner til vægtæpperne i Det Sixtinske Kapel, opdagede i Bryssel af Rubens; de købtes af Karl 1. af England og opbevares nu i Kensington-Museet i London.

Under freskomaleriets opblomstring i Tyskland fra 19. århundredes begyndelse blev kartoner også meget anvendte (Peter von Cornelius, Schnorr, Friedrich Overbeck etc); der blev da endog, som af Cornelius, udført kartoner ikke som hjælpemiddel til en farvet fremstilling, men som endemål.

Kilder 
 

Kunst
AK-Holstebro

Athletikklubben ”Holstebro” (forkortet AK-Holstebro, AKH) er en dansk atletikklub stiftet 2. oktober 1920 hjemmehørende i Holstebro. Foreningens træningsfaciliteter findes på Holstebro Idrætspark med kunststofbelægning fra 2007.

AK-Holstebro er en klub med cirka 100 medlemmer bestående af en ungdomsafdeling, en aktiv oldboys-afdeling samt en seniorelite-afdeling, der i 2010 sikrede sig oprykning til mændens Danmarksturneringens elitedivisionen.

Klubbens formand er Jakob Larsen.

Klubbens første danmarksmester var Ivan Hansen 1966, han havde også den danske rekord på 400 meter hæk i 1960'erne. Af dagens aktive kan nævnes Martin Krabbe, Andreas Martinsen, Jakob Larsen og Mathias Andersen.

Eksterne kilder/henvisninger 
Athletikklubben ”Holstebro”s hjemmeside 

Atletikklubber i Danmark
Sport i Holstebro
Etableret i 1920
Karl Wilhelm Ramler

Karl Wilhelm Ramler (født 25. februar 1725 i Kolberg, død 11. april 1798 i Berlin) var en tysk digter.
 
Ramler studerede i Halle, blev lærer og senere professor i logik i Berlin, hvor han 1786 optogs som medlem af Videnskabernes Akademi. Han stod i venskabeligt forhold til von Kleist, Nicolai og Lessing og ledede i årene 1790—96 Nationalteatret.

Som digter tilhørte han i udpræget grad oplysningens tidsalder, og hans anseelse var i høj grad betinget af tidens modesmag. Ejendommelig for Ramlers personlighed har trangen til at forbedre andre digteres arbejder været, for eksemple i Lyrische Blumenlese.

Selv har han skrevet oder og kantater, blandt andet teksten til Grauns Tod Jesu. Hans Oder udkom 1767, Lyrische Gedichte 1772, Poetische Werke, udgivet ved von Göckingk 1800—01.

Eksterne henvisninger 

Digtere fra Tyskland
Oversættere fra Tyskland
Dimitri Payet

Dimitri Payet (født 29. marts 1987 på Réunion) er en fransk fodboldspiller, der spiller som midtbanespiller i Olympique Marseille. Han har tidligere spillet for andre franske klubber, FC Nantes, AS Saint-Étienne og Lille OSC, samt for West Ham United i England.

Dimitri Payet blev nomineret til Ballon d'Or 2016, men endte blandt top 23 i The Best FIFA Men's Player.

Landshold 
Payet debuterede for Frankrigs landshold 8. oktober 2010 i en EM-kvalifikationskamp mod Rumænien. Han har spillet 38 kampe og scoret otte mål.

Eksterne henvisninger 

Fodboldspillere fra Frankrig
Fodboldspillere fra FC Nantes
Fodboldspillere fra AS Saint-Étienne
Fodboldspillere fra Lille OSC
Fodboldspillere fra Olympique Marseille
Fodboldspillere fra West Ham United F.C.
Deltagere ved det europæiske mesterskab i fodbold 2016
Otto Busse

Otto Busse er det anvendte navn om flere personer:

 Otto Friedrich August Busse (1822-1883) – tysk-dansk overmaskinmester ved Det Sjællandske Jernbaneselskab
 Otto Busse (patolog) (1867-1922) – tysk patolog
 Otto Busse (DSB) (1850-1933) – dansk maskindirektør ved DSB (fulde navn: Otto Frederik August Busse)

Se også:
 Otto Busses Vej
A.C. Bang (flertydig)

A.C. Bang eller Anton Christian Bang kan henvise til:

 A.C. Bang – en dansk buntmagervirksomhed
 Anton Christian Bang (buntmager) – den buntmager, som virksomheden har navn efter
 Anton Christian Bang (kirkehistoriker) – en norsk kirkehistoriker
John L. Sullivan

John Lawrence Sullivan (15. oktober 1858 i Roxbury, Boston, Massachusetts – 2. februar 1918) var en amerikansk bokser, født af irske immigranter. Han regnes som den første generelt anerkendte verdensmester i sværvægtsboksning. 

Dengang fandtes der ikke nogen officiel titel i boksning, men Sullivan betragtedes som mesteren efter at have besejret Paddy Ryan i Mississippi City 7. februar 1882. John L. Sullivan boksede i en tid, hvor der ikke blev bokset med handsker, og Sullivans VM-kampe blev således afviklet med de bare næver efter de med nutidens standarder barske London Prize Ring Rules, hvor kampe først var slut, når en bokser ikke længere kunne stå på benene ved egen hjælp. Sullivan opnåede at gennemføre den længste titelkamp i sværvægtboksningens historie, da han i 1889 besejrede udfordreren Jack Kilrain efter 75 omganges boksning. 

I den første VM-kamp i sværvægt, der blev afviklet efter Queensberryreglerne, der foreskrev boksehandsker, mødte John L. Sullivan som forsvarende verdensmester udfordreren James J. Corbett i en kamp den 7. september 1892 i New Orleans, Louisiana. John L. Sullivan tabte kampen på knockout til Corbett i 21. omgang. Corbett regnes således som den første verdensmester efter Queensberryreglerne. 

John L. Sullivan blev i 1990 optaget i International Boxing Hall of Fame.

Eksterne henvisninger 

 Biografi på IBHOF (engelsk)

Boksere fra USA
Verdensmestre i sværvægtsboksning
Boksere i International Boxing Hall of Fame
Franz Maria von Thugut

Franz Maria friherre von Thugut (8. marts 1736 i Linz – 29. maj 1818 i Wien) var en østrigsk statsmand. I 1793 blev han udenrigsminister og ledede krigen mod Frankrig. På Napoleon Bonapartes forlangende måtte han dog fratræde posten i 1797.

Litteratur 
 Alfred von Vivenot: Thugut, Clerfait und Wurmser : Original-Documente aus dem K.K. Haus-, Hof- und Staats-Archiv und dem K.K. Kriegs-Archiv in Wien vom Juli 1794 bis Februar 1797. – Wien 1869

Eksterne henvisninger 
 

Politikere fra Østrig
Udenrigsministre fra Østrig-Ungarn
Zeitgeist Film

Zeitgeist Film er et uafhængigt dansk filmselskab, grundlagt af Søren Juul Petersen.

Filmografi
 Skyggen (1998)
 Regel nr. 1 (2003)
 Erik of het klein insectenboek (2004)
 Af banen (2005)
 Remix (2008)

Eksterne links
 Zeitgeist Film hjemmeside 
 Zeitgeist Film blog

Filmselskaber fra Danmark
Bernt Moe

Bernt Moe (født 1. juni 1814 i Kristiania, død 5. juni 1850 sammesteds) var en norsk personalhistoriker.

Moe blev student 1832, lagde sig efter studiet af norsk historie, fornemmelig personalhistorie og blev 1837 assistent i Rigsarkivet. Af hans værker mærkes Tidsskrift for den norske Personalhistorie (bind I og II, det sidste ufuldført, 1840-50), som blev banebrydende for den norske genealogiske forskning, og Aktstykker til den norske Krigshistorie under Kong Frederik IV (1838-40). En mængde biografier og mindre, historiske stykker findes spredte i de illustrerede blade og tidsskrifter.

Kilder 

 

Historikere fra Norge
Genealoger fra Norge
Militærhistorikere fra Norge
Faglitterære forfattere fra Norge
Norsksprogede forfattere fra Norge
Nordmænd i 1800-tallet
Personer fra Oslo
Friedrich Nicolai

Christoph Friedrich Nicolai (født 18. marts 1733 i Berlin, død 8. januar 1811 sammesteds) var en tysk boghandler og forfatter.
 
Nicolai blev oplært til boghandlen i Frankfurt an der Oder, hvor han opholdt sig i årene 1749—52, og trådte derpå ind i sin faders forretning i Berlin. Han var meget belæst, en modstander af Gottsched og Schweizer-digterne, medens han sluttede sig varmt til Lessing og Moses Mendelssohn, med hvem han udgav Bibliothek der schönen Wissenschaften (4 bind, 1757—58) og Briefe, die neuere Litteratur betreffend (24 bind, 1759—65). Desuden grundlagde han det bekendte tidsskrift »Allgemeine deutsche Bibliothek, som havde mange betydelige medarbejdere og blev et talerør for oplysningstidens mænd imod mysticismen i religionen, imod den Kantske filosofi og imod Sturm- und Drangperiodens udskejelser. 

Af Nicolais egne skrifter må nævnes hans udmærkede Topographisch-historische Beschreibung von Berlin und Potsdam (1759) og romanen Leben und Meinungen des Magisters Sebaldus Nothanker (3 bind, 1773—76), et indlæg mod datidens ortodoksi, af interesse endnu i vore dage. I det satiriske skrift Freuden des jungen Werther (1775) og Beschreibung einer Reise durch Deutschland und die Schweiz (1781) vovede han at angribe Goethe, Herder, Lavater og andre af den ny tids mænd, som han nu forvandlede til heftige modstandere. I Die Zenien og i Faust fik han tak for sidst — Goethe indførte ham i sit verdensdigt som der Proktophantasmist eller Steissvisionär. Han fortsatte sin forfattervirksomhed ind i det nye århundrede.

Eksterne henvisninger 

Faglitterære forfattere fra Tyskland
Boghandlere
Personer fra Berlin
Publicister
Kritikere fra Tyskland
Satirikere fra Tyskland
Tyskere i 1700-tallet
Tyskere i 1800-tallet
Illuminati
C.F. Christensen

Christian Ferdinand Christensen (28. juli 1805 i København – 30. oktober 1883 sammesteds) var en dansk teatermaler.

C.F. Christensen er søn af fuldmægtig Christian Christensen og Vilhelmine Thomea født Baahl. Faren døde i hans tidlige barndom, og da han havde anlæg for musik, ville moderen lade ham oplære til valdhornist, men hans læber kunne ikke tåle berøringen med mundstykket, og denne plan måtte opgives. Da han havde lyst til tegning, fik han adgang til Kunstakademiets Tegneskole og lærte at male hos C.A. Lorentzen, men gik allerede i sit 15.-16. År over til malerstuen ved teatret for under Arnold Wallick at uddannes til teatermaler, navnlig som landskabsmaler. allerede da han var 19 år gammel, kunne han udstille prospekter, malede i limfarve, og begyndte at male landskabsdekorationer til teatret. I de følgende år vakte hans dekorationer, bl.a. til balletten Valdemar, så megen opmærksomhed, at han, varmt anbefalet af Akademiet, med rejseunderstøttelse fra Fonden ad usus publicos og fra teatret kunne tilbringe 1838-39 i Frankrig og Italien, hvor han gjorde sig bekendt med teatrene og malede efter naturen. Straks efter hjemkomsten udførte han dekorationen til «Festen i Albano», og på denne blev han agreeret af Akademiet i november samme år. Hans kræfter blev straks taget så rigelig i brug ved teatret, at han først 1841 kunne indsende et mindre billede som receptionsstykke efter opgaven: Landskab i Karakter af det sydlige Evropa, på hvilket han blev medlem af Akademiet 29. november 1841. Året efter fik han fast ansættelse som kongelig teatermaler, efter eget ønske i forening med Troels Lund, i 1856 blev han Ridder af Dannebrog, 1862 fik han titel af professor, og i 1863, da Lund døde, fik han ansættelse som eneste teatermaler, indtil han i 1869, på grund af svækket helbred, efter en næsten 50-årig virksomhed ved teatret søgte og fik sin afsked. Han var i 1834 blevet gift med Ida Sophie Frederikke Thaning, der døde 1872. Han levede endnu en række år, privatiserende og som Akademiets kasserer, indtil han på grund af alder også måtte opgive denne stilling og snart efter afgik ved døden.

Christensen var en betydelig kunstner som landskabsmaler for teatret. Hans dekorationer, hvortil motiverne snart hentedes fra danske, snart fra italienske egne, forenede kunstnerisk friskhed og fin naturfølelse med de langtfra let løselige fordringer, datidens olielampebelysning måtte stille til farvevalg og dekorativ bredde. Mange af hans dekorationer, navnlig til Bournonvilles balletter, vakte stormende bifald ved tæppets opgang og medvirkede til forestillingens succes.

Han er begravet på Holmens Kirkegård.

Han er portrætteret på malerier af C.A. Schleisner 1838 samt af J.F. Møller (i familieeje). Der findes træsnit af H.P. Hansen 1868, andre 1870.

Ekstern henvisning 
 

Malere fra Danmark
Personer fra København
Danskere i 1800-tallet
Riddere af Dannebrog
Personer i Dansk Biografisk Leksikon
Titulære professorer fra Danmark
Scenografer fra Danmark
Medlemmer af Det Kongelige Akademi for de Skønne Kunster
Mesterholdenes Europa Cup i håndbold 1992-93 (mænd)

Mesterholdenes Europa Cup i håndbold 1992–93 for mænd var den 33. udgave af Mesterholdenes Europa Cup i håndbold for mænd og den sidste udgave under dette navn, eftersom turneringen næste sæson blev relanceret under navnet EHF Champions League. Turneringen havde deltagelse af 33 klubhold, som sæsonen forinden var blevet nationale mestre, samt de kroatiske sølvvindere fra RK Zamet, eftersom det kroatiske mesterhold, Badel Zagreb, i forvejen var kvalificeret til turneringen som forsvarende mester. Den blev afviklet som en cupturnering, hvor opgørene blev afgjort over to kampe (ude og hjemme).

Turneringen blev vundet af Badel Zagreb, som i finalen over to kampe besejrede SG Wallau-Massenheim fra Tyskland med 40-39. Det var anden gang, at Badel Zagreb vandt Mesterholdenes Europa Cup – første gang var i sæsonen 1991-92.

Danmarks repræsentant i turneringen var GOG, som blev slået ud i kvartfinalen af FC Barcelona, som vandt med 49-34 over to kampe.

Resultater

1/32-finaler

1/16-finaler

1/8-finaler

Kvartfinaler

Semifinaler

Finale

Kilder / eksterne henvisninger 
 World Handball Archive – Men Handball European Champions Cup 1993

Noter 

1992-93 (mænd)
Håndbold i 1992
Håndbold i 1993
Reda Zam Zam

Reda Zam-Zam (født den 20. april 1980 i Beirut i Libanon) er en tidligere dansk professionel bokser. Han er opvokset i Århus.

Han havde sin professionelle debut 24. maj 2002 mod Mike Kelly i Aalborg. Zam-Zams første nederlag kom i kamp 24, da han i Parken den 24. marts 2007 tabte på knockout til Carlos Donquiz fra Venezuela.

Han deltog i Robinson Ekspeditionen 2010, hvor han opnåede en 13. plads.

I en årrække havde Zam Zam været holdt væk fra ringen af skanninger, der har vist skader på hjernen.

Efter en lang ventetid på 4,5 år gjorde Reda Zam Zam den 17. december i 2011, comeback, hvor han knockoutede Aliaksei Volchan i de sidste sekunder af første omgang ved TV 2 Fight Night i Herning. Reda Zam Zam kontrollede hele første omgang, og ét sekund før gonggongen lød, satte han det afgørende slag ind med højrehånden. Aliaksei Volchan kunne med et brækket ribben ikke komme på benene igen og Zam Zam blev erklæret som vinder af knock out.

Eksterne henvisninger 
 Zamzams profil  på teampalle.dk

Mandlige boksere fra Danmark
Personer fra Beirut
Salween

Salween (eller Salwin, også kendt som Nu) er en flod i Sydøstasien. Den  har sit udspring i Tibet og strømmer gennem provinsen Yunnan i Kina. Derefter løber den ind i og gennem   Burma/Myanmar. Den er grænseflod til Thailand på en 130 km lang strækning, på sin vej ud i Andamanhavet ved byen Moulmein i Myanmar.  På det meste af dens løb er den dårlig egnet for transport. Men i Myanmar spreder den sig ud i et bredt delta som bringer vand til det vigtigste landbrugsområde i landet.

Salween har en længde på 2.815 km, og et afvandingsområde på 324.000 km².

Bifloder
Moei er en biflod til Salween som kommer fra Thailand.

Konflikt
I oktober 2008 kom der meldinger om en konflikt mellem  Burmesere og  karenere i forbindelse med planer om at bygge tre dæmninger over  Salween for at producere elektrisk kraft. Det kom til kampe flere steder  da  burmesiske soldater gik til angreb på karenere som boede langs floden. Planerne indebærer at mange karenere må flytte fra deres hjem.

Eksterne henvisninger
information om konflikten (engelsk)

Vandløb i Tibet
Vandløb i Kina
Vandløb i Burma
Vandløb i Thailand
Kap Timiris

Kap Timiris ligger på den mauretanske atlanterhavskyst, syd for øen Tidra.

Timiris
Mauretaniens geografi
Arnold Wallick

Aron (Arnold) Wulff Wallick (Wallich) (11. marts 1779 i København – 3. november 1845 sammesteds) var en dansk teatermaler, far til Carl Wolf Josef Nathanael Wallick.

Wallick var broder til botanikeren Nathanael Wallich og søn af jødiske forældre, købmand Wulff Lazarus Wallich og Hanne Jacobson. 1798-1803 var han elev af Kunstakademiet; sidstnævnte år vandt han den store sølvmedalje og rejste omtrent samtidig til Rom for at uddanne sig videre i kunsten og gøre studier, der kunne komme ham til nytte i en senere virksomhed ved teatret; af akvarellerede dekorationstegninger hjemsendte han adskillige foruden enkelte landskaber i olie. I 1809 rejste han over Paris, til hjemmet og udførte her en teaterdekoration, Et Fængsel, der skaffede ham understøttelse til en ny studierejse; denne gang drog han til Paris, hvor han 1811-13 studerede sit særlige fag. efter sin hjemkomst blev han i foråret 1814 ansat som teatermaler ved den kongelige scene og udfoldede her næsten lige til sin død (pensioneret 1842), en betydelig og meget påskønnet virksomhed; medlem af Akademiet blev han 1815. Det var således Wallick, der i en lang årrække prægede romantikkens scenemaleri i Danmark.

Wallick var en inden for sit særlige område meget dygtig kunstner med udviklet evne til at opnå kraftig perspektivisk virkning og tillige til at vække en stemning; højest nåede han i sine interiører og i gadepartier eller i det hele over for emner, hvor arkitekturen spillede en hovedrolle. Hans oliemalerier er af ringe værd, mange af hans akvareller derimod meget smukke og kraftige.

Wallick ægtede 2. december 1817 sin kusine Frederikke Wallich (1794 – 1872), datter af købmand Moses Lazarus Wallich (1764 – 1838) og Juliane født Kalisch (1773 – 1852). Han er begravet på Mosaisk Nordre Begravelsesplads.

Referencer

Ekstern henvisning 
 

Malere fra Danmark
Personer i Dansk Biografisk Leksikon
Danskere i 1800-tallet
Jøder fra Danmark
Personer fra København
Scenografer fra Danmark
Medlemmer af Det Kongelige Akademi for de Skønne Kunster
Imperial (Nebraska)

Imperial er en amerikansk by og administrativt centrum for det amerikanske county Chase County, i staten Nebraska. I 2000 havde byen et indbyggertal på .

Byer i Nebraska
Hebron (Nebraska)

Hebron er en amerikansk by og administrativt centrum for det amerikanske county Thayer County i staten Nebraska. I 2000 havde byen et indbyggertal på .

Byer i Nebraska
Nebraska City

Nebraska City er en amerikansk by og administrativt centrum for det amerikanske county Otoe County i staten Nebraska. I 2000 havde byen et indbyggertal på .

Byer i Nebraska
Husum (Sverige)

Husum er en landsby i Örnsköldsviks Kommune beliggende i landskapet Ångermanland i Västernorrlands län i det centrale Sverige. I 2005 var der 1709 indbyggere.

Byen ligger tæt på den nordlige indsejling til Höga kusten i Den Botniske Bugt. Det prisbelønnede Husums Konditori (Postkakan.se) har deres hovedkontor i byen. Områdets største arbejdsplads er papirfabrikken, som blev grundlagt i 1919, og som i dag er ejet af den finske koncern M-real.

Transport 
Husum har en banegård på Botniabanan. Örnsköldsvik Airport ligger 13 km nordvest for centrum af byen.

Referencer 

Byer i Örnsköldsviks kommun
Geneva (Nebraska)

Geneva er en amerikansk by og administrativt centrum for det amerikanske county Fillmore County, i staten Nebraska. I 2000 havde byen et indbyggertal på .

Blandt andet Nobelpristageren i økonomi i 2020 Robert B. Wilson er født i byen.

Kilder 

Byer i Nebraska
Hayes Center

Hayes Center er en amerikansk by og administrativt centrum for det amerikanske county Hayes County i staten Nebraska. I 2000 havde byen et indbyggertal på 224.

Byer i Nebraska
Hartington (Nebraska)

Hartington er en amerikansk by og administrativt centrum for det amerikanske county Cedar County, i staten Nebraska. I 2000 havde byen et indbyggertal på .

Byer i Nebraska
York (Nebraska)

York er en amerikansk by og administrativt centrum for det amerikanske county York County i staten Nebraska. I 2000 havde byen et indbyggertal på .

Eksterne henvisninger 

 

Byer i Nebraska
Red Cloud

Red Cloud er en amerikansk by og administrativt centrum for det amerikanske county Webster County i staten Nebraska. I 2000 havde byen et indbyggertal på .

Byen er opkaldt efter høvding Red Cloud, en oglala-lakota.

Noter 

Byer i Nebraska
O'Neill (Nebraska)

O'Neill er en amerikansk by og administrativt centrum for det amerikanske county Holt County i staten Nebraska. I 2000 havde byen et indbyggertal på .

Byer i Nebraska